Tiffany Antopolski
tiffany.antpolski@gmail.com 2012
Michael Hill
mdhillca@gmail.com
Stephen Pearce
me@stevepdp.org 2015
Arnaud Bonatti
arnaud.bonatti@gmail.com 2020

Creative Commons – Így add tovább! 3.0

Kelemen Gábor
kelemeng at gnome dot hu 2013, 2014, 2015.
Úr Balázs
ur.balazs at fsf dot hu 2021, 2023, 2024.

# Szabályok

A Klasszikus Reversi és a Fordított Reversi olyan táblajátékok, ahol két játékos, a sötét és a világos játszik egymás ellen. Mindkét játéknál ugyanazok a szabályok, csak a végcél különbözik köztük: a Klasszikus Reversi célja, hogy több bábuval fejezze be a játékot, mint amennyi az ellenfélnek van, míg a Fordított Reversi esetén kevesebb bábuval kell befejezni.

Mindkettőt bábukkal játsszák, egyik oldalról sötétekkel, a másik oldalról világosakkal. A sötét és a világos egymás után következik, és a színüknek megfelelő bábukat tesznek egy üres csempére, csapdába ejtve az ellenfél legalább egy bábusorát. Ha a bábuk ily módon megszerzésre kerülnek, akkor átfordulnak, hogy az megszerző játékos seregéhez csatlakozzanak.

# Játék kezdete

A reversi játékcsalád játékait általában 8×8-as táblán játsszák. A játék négy bábuval indul, két világossal és két sötéttel, amelyek a tábla négy középső csempéjén vannak elhelyezve.

A Reversi alapértelmezetten a reversi játékcsalád legszokásosabb kezdési pozícióját használja, ami a következő ábrán látható. Azonban lehetővé teszi, hogy megváltoztassa a kezdési pozíciót, ha szeretné.

Szokásos kezdési pozíció: világos-sötét, sötét-világos
A szokásos kezdési pozíció

Először a sötét lép.

# Játék közben

Az egyik játékos a másik után – a sötét lép először – helyezi a színe szerinti bábut a táblára oly módon, hogy az ellenfél bábui legalább egy sorát csapdába ejtse az újonnan elhelyezett bábu és egy már hasonló színű, korábban elhelyezz bábu között.

Ez az elhelyezés lehet vízszintes, függőleges vagy átlós.

A bábu elhelyezésekor az újonnan elhelyezett bábu és egy másik bábu közötti bábusor átfordul, és felveszik a játékosok színét. Ha ily módon több bábusor is csapdába lesz ejtve, akkor az összes átfordul.

Ha egy körben nincsenek lehetséges lépések, akkor a játékosnak passzolni kell. Egy játékos nem passzolhat egy kört, ha van lehetséges lépés. Ha egyik játékos sem tud lépni, valószínűleg azért, mert a tábla megtelt, a játék véget ér.

# Játék vége

A játékosok felváltva lépnek, amíg egyik játékos sem tud több szabályos lépést tenni. Ekkor a játék véget ér.

A játék vége gyakran megtelt táblát eredményez, de nem szükségszerűen. Mindkét esetben a bábuk száma számít annak eldöntéséhez, hogy ki nyert.

Ha a Klasszikus Reversivel játszik, akkor az a játékos a győztes, akinek a legtöbb saját színű bábuja van a táblán. Ha a Fordított Reversi játékban van, akkor az ennek az ellentéte: az a játékos a győztes, akinek kevesebb bábuja van a táblán.

Ha ugyanannyi sötét és világos bábu van, akkor a játék döntetlen.