Arnaud Bonatti
arnaud.bonatti@gmail.com 2020

Creative Commons Compartir Igual 3.0

Joan Duran
jodufi@gmail.com 2007, 2008
Miquel-Àngel Burgos i Fradeja
miquel.angel.burgos@gmail.com 2020

# Jugar contra l'ordinador

El Reversi us permet jugar contra l'ordinador, amb tres nivells diferents de dificultat. També podeu decidir quin jugador comença, l'ordinador o vós.

Quan es configura una nova partida, doneu una ullada al primer botó amb una fletxa cap avall, l'etiqueta del qual hauria de ser Color: negre, Color: blanc o Dos jugadors. En els dos primers casos, el Reversi ja està configurat per a iniciar una partida contra l'ordinador; en cas contrari, començaria una partida de dos jugadors.

Si l'etiqueta del botó és Color: negre, significa que vós fareu el primer moviment. Per descomptat, Color: blanc significa que el farà l'ordinador.

Si el botó indica Dos jugadors, premeu-lo i, al menú que apareix, seleccioneu Juga primer (negres) si voleu començar la partida o Juga segon (blanques) si voleu que comenci l'ordinador. L'etiqueta del botó esdevindrà Color: negre en el primer cas i Color: blanc en el segon.

Un cop configurat el Reversi per a jugar una partida contra l'ordinador, podeu canviar el nivell de l'ordinador.