Arnaud Bonatti
arnaud.bonatti@gmail.com 2020

Creative Commons – Így add tovább! 3.0

Kelemen Gábor
kelemeng at gnome dot hu 2013, 2014, 2015.
Úr Balázs
ur.balazs at fsf dot hu 2021, 2023, 2024.

# Kezdési pozíció változtatása

A Reversi lehetővé teszi a reversi játékcsalád szokás kezdési pozíciójától eltérő kezdési pozícióval történő játékindítást.

# Kezdési pozíció változtatása

Ezen lehetőség engedélyezéséhez vagy letiltásához új játék beállításakor kattintson a Nehézség gombra, és a megjelenő menüben jelölje be a Kezdési pozíció változtatása lehetőséget.

Ha a a számítógép ellen játszik, akkor ennek a lehetőségnek az engedélyezése az új játékokat a hat lehetséges kezdőpozícióban lévő véletlenszerű pozícióban fogja kezdeni.

Ha másik játékossal játszik, akkor ennek a lehetőségnek az engedélyezésével az új játékok a kétszemélyes játék nyitányával fognak kezdődni.

Ha a beállítás le van tiltva, akkor mindig a reversi játékcsalád szokásos pozíciója lesz használva az új játékoknál. Nézze meg a leírását a lehetséges kezdési pozíciók listájában.

# Lehetséges kezdési pozíciók

A Reversi játékban valójában két lehetséges kezdési pozíció van, ami akár hat is lehet, mivel a szimmetriájuk is megjátszható.

A két fő pozíció a következő:

Szokásos kezdési pozíció: világos-sötét, sötét-világos | Alternatív pozíció: sötét-világos, sötét-világos
Szokásos kezdési pozíció | Alternatív pozíció

A megengedett szimmetriáik a következők:

Csak a szokásos kezdési pozíció szimmetriája: sötét-világos, világos-sötét | Az alternatív pozíció első szimmetriája: sötét-sötét, világos-világos | Az alternatív pozíció második szimmetriája: világos-sötét, világos-sötét | Az alternatív pozíció utolsó szimmetriája: világos-világos, sötét-sötét

# Kétszemélyes játék nyitánya

Ha másik játékossal játszik az engedélyezett Kezdési pozíció változtatása lehetőséggel, akkor az új játékok különleges kétszemélyes játék nyitánnyal fognak kezdődni.

A tábla üresen indul. A két játékos a játék megkezdése előtt elhelyezi a négy kezdeti bábut.

A sötét lép először, és elhelyezi az első bábut a tábla négy középső csempéjének egyikére.

A világos elhelyezi az egyik bábut a sötét bábu mellett elérhető két pozíció egyikére.

Ezután a sötét elhelyez egy bábut a tábla megmaradt két középső csempéjének egyikére.

A világos befejezi a nyitást azzal, hogy a második bábut elhelyezi a megmaradt helyre.

A játék ezután a reversi szabályait követve elindul.

Ez a nyitás lehetővé teszi az első játékos számára annak kiválasztását, hogy a játék „keresztben lévő” pozícióval (a szokásos kezdési pozícióval vagy annak szimmetriájával) vagy „párhuzamos” pozícióval (az alternatív pozícióval vagy annak egyik szimmetriájával) kezdődjön.