Arnaud Bonatti
arnaud.bonatti@gmail.com 2020

Creative Commons – Így add tovább! 3.0

Kelemen Gábor
kelemeng at gnome dot hu 2013, 2014, 2015.
Úr Balázs
ur.balazs at fsf dot hu 2021, 2023, 2024.

# Annak váltogatása, hogy ki kezd

Ha több játékot játszik egymás után a számítógép ellen, akkor Reversi lehetővé teszi az automatikus váltogatását annak, hogy ki fogja kezdeni a következő játékot: Ön vagy a számítógép.

Ha beállít egy új játékot, akkor vessen egy pillantást a lefelé mutató nyíllal rendelkező első gombra. A gombnak Szín: sötét, Szín: világos vagy Két játékos felirata van. Az utóbbi esetben a Reversi egy kétszemélyes játék indításához van beállítva. Ebben az esetben először állítson be egy számítógép elleni játékot.

Kattintson a gombra. A megjelenő menüben van egy Váltakozzon, hogy ki kezd elnevezésű menüpont.

Ha a Váltakozzon, hogy ki kezd lehetőség le van tiltva, akkor minden új játékot ugyanaz a játékos fog kezdeni. Ön lesz az első játékos, ha a gomb felirata a Szín: sötét, és a számítógép lesz az első, ha a felirat a Szín: világos. Annak megváltoztatásához, hogy ki kezd, nézze meg, hogy hogyan kell beállítani a számítógép elleni játékot.

Ha a Váltakozzon, hogy ki kezd lehetőség engedélyezve van, akkor minden új játéknál automatikusan változik, hogy ki lesz az első játékos. Vagyis ha Ön indította a játékot, akkor legközelebb, ha új játékot állít be, a gomb felirata Szín: világos lesz, és a számítógép fogja kezdeni a következő játékot.

A lehetőség engedélyezéséhez vagy letiltásához egyszerűen válassza ki a Váltakozzon, hogy ki kezd menüpontot.

Ez a lehetőség alapértelmezetten ki van választva.