Arnaud Bonatti
arnaud.bonatti@gmail.com 2020

Creative Commons Compartir Igual 3.0

Joan Duran
jodufi@gmail.com 2007, 2008
Miquel-Àngel Burgos i Fradeja
miquel.angel.burgos@gmail.com 2020

# Variar la posició inicial

El Reversi permet començar una partida amb una posició inicial diferent de l'habitual de la família de jocs reversi.

# Variació de la posició inicial

Per a habilitar o inhabilitar aquesta opció, quan configureu una partida nova, feu clic al botó de dificultat i, al menú que apareix, seleccioneu Varia la posició d'inici.

Si jugueu una partida contra l'ordinador, l'activació d'aquesta opció farà que les partides noves comencin amb una posició aleatòria de les sis posicions inicials possibles.

Si jugueu amb un altre jugador, l'activació d'aquesta opció farà que les partides noves comencin amb l'obertura de dos jugadors.

Si l'opció està inhabilitada, s'utilitza sempre la posició habitual de la família de jocs reversi per a les partides noves. Vegeu-ne la descripció a la llista de posicions inicials possibles.

# Posicions inicials possibles

En realitat, hi ha dues posicions inicials possibles al Reversi, sis si en tenim en compte les simetries.

Les dues posicions principals són les següents:

Posició inicial habitual: blanca-negra, negra-blanca | Posició alternativa: negra-blanca, negra-blanca
Posició inicial habitual | Posició alternativa

Les simetries permeses són les següents:

Única simetria de la posició inicial habitual: negra-blanca, blanca-negra | Primera simetria de la posició alternativa: negra-negra, blanca-blanca | Segona simetria de la posició alternativa: blanca-negra, blanca-negra | Darrera simetria de la posició alternativa: blanca-blanca, negra-negra

# Obertura de partida de dos jugadors

Quan jugueu amb un altre jugador amb l'opció Varia la posició d'inici habilitada, les partides noves començaran amb una obertura especial de dos jugadors.

Al començament, el tauler és buit. Els dos jugadors col·locaran les quatre peces inicials abans de començar la partida.

Les negres juguen primer, col·locant la primera peça en una de les quatre caselles centrals del tauler.

Les blanques col·loquen una peça en una de les dues posicions disponibles al costat de la peça negra.

Llavors, les negres col·loquen una peça en una de les dues caselles centrals restants del tauler.

Les blanques finalitzen l'obertura col·locant una segona peça a l'espai restant.

Després d'això, comença la partida, seguint les regles del reversi.

Aquesta obertura permet que el primer jugador esculli si la partida començarà amb una posició «en creu» (la posició inicial habitual o la seva simetria) o una posició «paral·lela» (la posició alternativa o una de les seves simetries).