Arnaud Bonatti
arnaud.bonatti@gmail.com 2020

Creative Commons – Így add tovább! 3.0

Kelemen Gábor
kelemeng at gnome dot hu 2013, 2014, 2015.
Úr Balázs
ur.balazs at fsf dot hu 2021, 2023, 2024.

# A tábla témájának megváltoztatása

A Reversi különböző táblatémákat támogat, így saját ízléséhez igazíthatja a megjelenését.

Amíg a téma nem kerül megváltoztatásra, az alkalmazás megpróbál a környezetéhez igazodó témát választani. Nézze meg az alapértelmezett témával kapcsolatos szakaszt.

# Téma megváltoztatása

A téma megváltoztatásához nyomja meg az ablak jobb felső sarkában lévő menü gombot, válassza a Megjelenés menüpontot, és válasszon egy elemet a megadott listából.

A lista első eleme az Alapértelmezett nevet viseli, és lehetővé teszi, hogy az alkalmazás megpróbáljon a környezetéhez igazodó témát választani. Nézze meg az alapértelmezett témával kapcsolatos szakaszt. A következő javaslatok a témák listája szakaszban kerülnek bemutatásra.

A témák listáját követően a Kiemelések szakasz beállításai a hasznos kiemelések megjelenítésére szolgálnak. Ezek mindig működnek, bármilyen téma használata mellett dönt.

# Témák listája

A Reversi négy telepített témával érkezik:

Klasszikus: ez a téma a legáltalánosabb reversi táblákat utánozza, zöld háttérrel és kétszínű bábukkal.

Fekete-fehér: ez a téma inkább fogalmi, geometrikus formákkal és nagy fekete-fehér kontraszttal.

Adwaita: ez a téma kék táblát használ, akkor alkalmasabb, ha az ablakok témája sötét.

Nap és csillag: ez a téma a Klasszikus téma egy változata néhány díszítéssel a bábukon.

A témák listájában az első bejegyzés az Alapértelmezett nevet viseli, és különleges viselkedéssel rendelkezik. Nézze meg az alapértelmezett témával kapcsolatos szakaszt.

# Alapértelmezett téma

A témák listájában az első bejegyzés az Alapértelmezett nevet viseli, és különleges viselkedéssel rendelkezik.

Ha ez a bejegyzés van kiválasztva, akkor az alkalmazás megpróbál a környezetéhez igazodó témát választani:

ha olyan témát használ az ablakaihoz, amelyről köztudott, hogy sötét – mint például az Adwaita sötét –, vagy bekapcsolta a GNOME éjszakai fényt, akkor a használt táblatéma az Adwaita elnevezésű lesz, amely a kék hátterének köszönhetően sötétebb a többi témánál;

ha olyan témát használ az ablakaihoz, amelyet kifejezetten nagy kontraszt meglétére hoztak létre, nevezetesen, ha bekapcsolta a „Nagy kontraszt” GNOME akadálymentesítési beállítást, akkor a használt táblatéma a Fekete-fehér nevű lesz, amelynek tökéletesen kell illeszkednie;

egyébként a használt téma a Klasszikus nevű téma lesz, amely a reversi játékoknál meglehetősen gyakori zöld táblát használ.

Ez a viselkedés természetesen az alkalmazás alapértelmezett viselkedése.

# További információk

Nincs mód az itt leírtaktól eltérő téma telepítésére.

Ezeket a témákat Arnaud Bonatti tervezte, a bábukat Masuichi Ito készítette.

Ha új témára van javaslata, vagy ha érdekli egy új témában való közreműködés, akkor nyisson egy hibajegyet ezzel kapcsolatban.